TRETTEN LIV
BASERET PÅ VIRKELIGE BEGIVENHEDER
DAG 1 LØRDAG DEN 23. JUNI 2018
Kom, lad os få noget at spise.
BAN CHONG, THAILAND CHIANG RAI-PROVINSEN
Du, Prem? Jeg hører, din mor har købt SvampeBob-kage til din fødselsdag.
SvampeBob-kage til det lille pus!
Lad mig dog være.
Hvor skal vi hen nu?
Inden din fødselsdagsfest tager vi ned i grotten.
Til ære for fødselsdagsbarnet!
Vi cykler om kap derned.
Jeg må hellere tage med. Det bliver lige straks mørkt.
Min far står for maden til festen. Jeg har lovet at hjælpe til.
Du er en god søn. Vi ses derhenne.
Vi ses klokken syv.
THAM LUANG-GROTTEN KHUN NAM NANG NON NATURPARK
Hey, Arm!
Kom så!
KLOKKEN 15:07
KAMMER 3 800 meter fra indgangen
Kom, gå langsomt.
Det her sted er det bedste.
Fortsæt.
KLOKKEN 19:32
Jeg sagde til Prem, han skulle komme lige hjem efter fodbold.
Hvis de dukker op, så sig, at festen skal til at begynde.
Undskyld, jeg kommer for sent. Der var travlt i butikken.
Du er Chais mor, ikke? - Jo.
Jeg ville gerne have set dem spille, men jeg har så travlt på arbejdet.
De er vist taget ned i grotten. - Alle sammen?
I det her vejr? - Det regnede ikke tidligere.
Undskyld, men skal vi så ikke køre ud efter dem? De bliver jo gennemblødt.
Hvorfor bliver de også derude så længe?
Den kraftige regn i den nordlige del af landet -
- skyldes den tidlige monsun.
Monsun? - Den begynder da først i juli.
Det kan ikke være monsunen. - Grotten står under vand hvert år.
Der er Chais cykel.
Vi er forældrene, der ringede. Har I set drengene?
Vi kan ikke komme derind. Grotten står under vand.
Men hvordan skal de så komme ud?
Jeg har tilkaldt hjælp. I må være søde at vente.
Vi må derind. - Vent nu på hjælpen.
Chai!
Chai, kan du høre mig?
Chai! Chai!
Jeg sad midt i maden. - Beklager, hr. guvernør.
Er SEALs blevet sat ind? - De er allerede nået frem.
KLOKKEN 00:47
Er det dem? - Ja.
Det er Vern Unsworth.
Jeg er provinsens guvernør. Hvem er De?
Kommandør Arnont Sureewong, marinens SEAL-korps.
Ind i teltet med det. - Jeg vil gerne have en opdatering.
Mine folk vil dykke derind.
Denne vej.
Manden her bor i området. Han kender grotten godt.
Jeg har kortlagt den, men jeg har ikke været derinde, når vandet står højt.
Så skal man være godt tosset. Der er mange små afkroge derinde.
Der kan være virkelig trangt, men der er også nogle store kamre.
Lad mig vise det til mine folk.
Skal jeg finde noget mad til Dem?
Det ville jeg sætte pris på. Det bliver vist en lang nat.
Begynd at trække styretov herfra.
KAMMER 3 800 meter fra indgangen
Grotten er flere kilometer dyb med mange snævre passager.
Hvis drengene er nået langt ind, kan det tage adskillige timer, -
- men jeg har fuld tillid til SEAL-korpset.
KLOKKEN 05:06
Hr. guvernør.
SEAL-korpset er på vej!
Vi fandt ikke drengene.
Vi blev ramt af en styrtsø.
Der er ingen sigtbarhed og næsten ingen plads.
Strømmen er alt for stærk.
Det er nu to dage siden, drengene blev fanget i grotten.
Flere end hundrede offentlige instanser arbejder på sagen.
Frivillige er kommet fra nær og fjern -
- for at hjælpe til med at pumpe vand ud af grotten.
Myndighederne oplever et folkekrav om at hjælpe drengene for enhver pris.
Hr. minister.
Giv mig en opdatering. - Vi er i gang med at pumpe.
Det ved jeg. Med de største pumper på egnen. Jeg har selv bestilt dem.
Dykkerne har ikke kunnet nå frem.
Grotten er svært fremkommelig, og strømmen er stærk.
I har altså ikke fundet drengene? Ved I slet ikke, hvor de er?
Jeg ved, De skulle skifte job, -
- men De fortsætter som guvernør, til det her er overstået.
Du skulle efter sigende kende bjerget indgående.
Grotten står under vand, og der er børn fanget derinde.
Hvem er du?
Thanet Natisri, vandingeniør fra Bangkok.
Har myndighederne tilkaldt dig? - Nej, jeg er her som frivillig.
Vi kan ikke vente på myndighederne.
Regnvandet fosser ind i grotten ovenfra, ikke nedenfra.
Vi må standse det ved at lede vandet væk fra jordfaldshullerne.
Der findes mange som det her.
DAG 5 - ONSDAG DEN 27. JUNI COVENTRY, ENGLAND
Hej, John.
Rick, har du hørt om det i Thailand? Nogle børn er fanget i en grotte.
Næ, det har jeg ikke hørt. Hvordan er de havnet der?
Det står der ikke. - De kan vel gå samme vej tilbage.
Myndighederne har fået en liste over redningsdykkere. Vi står på den.
Hvad hedder grotten? - Tham Luang.
Matthew, det er mor.
Matthew ... Vern har kortlagt den.
Jeg har fundet den. Oppe nordpå. Det er jo bare en turistgrotte.
Ifølge Vern er den umulig, når den er oversvømmet.
Umulig for Vern.
Bjerget vrimler med redningsfolk, der borer huller og alt muligt.
Huller? - Lige et øjeblik, Rick.
Hvor er det denne gang, far? - Thailand. Har du det hele?
Du får lige et kram. - Kom så, Matthew.
Tak, Annabel. Jeg siger til, hvis jeg skal afsted. Undskyld.
Farvel, far. - Farvel, skat.
Jeg kan også bare spørge Jason. - Vil du hellere have ham med?
Nej, jeg vil helst have dig med. - Men vi er ikke blevet spurgt endnu?
Nej, men de har fået vores navne. Du må hellere pakke, -
- hvis du kunne tænke dig at tage med.
Jeg kan slet ikke lide børn. - Okay, Rick.
Den enorme redningsaktion tiltrækker frivillige fra hele verden.
Indsatsen forstærkes af frivillige fra Kina, -
- Japan, USA, Storbritannien og Australien.
I et forsøg på at reducere vandstanden -
- knokler man døgnet rundt for at pumpe vand ud af grotten.
Grundet de vanskelige forhold er al dykkeaktivitet blevet indstillet.
Beklager, men vi er nødt til at gå resten af vejen.
Har du flere småkager tilbage? - Du tager kun én, okay?
Tak.
Tog du to? - Nej da.
Jo, du gjorde. Hvor er du barnlig. - Er jeg barnlig?
Det er bygningen ved siden af vaskeriet.
Jeg tager flaskerne, så mødes vi derhenne.
Ved VM i fodbold, gruppe H, har Polen slået Japan 1-0.
Hvad gør vi så nu?
Vi gør det, vi er kommet for. Vi dykker ind i grotten.
Det handler ikke om småkagerne.
Det handler om tillid, og jeg er skuffet, Rick.
Men pyt nu med det.
Grotten er lukket.
Det er meningen, vi skal derind. Vi kommer helt fra England.
Kan jeg hjælpe?
Dav.
Rick Stanton og John Volanthen. Vi er blevet tilkaldt.
Er I britiske militærfolk? - Nej, frivillige redningsdykkere.
Grotten står under vand. - John!
Vern, vi har et problem.
De siger, grotten er lukket. - Forholdene er blevet for farlige.
Jeg har anbefalet de to. - Har guvernøren tilkaldt dem?
Hr. kommandør, de er amatører. De overlever aldrig derinde.
De har dykket i grotter overalt. - Vi må stå på en liste.
Jeg har anbefalet dem til guvernøren. - Børnene er stadig derinde.
De vil helst ikke have, at udlændinge dør derinde.
Vi dør ikke.
Jeg har ingen interesse i at dø. - Det samme her.
Hvis guvernøren har tilkaldt dem, må de gerne dykke.
Tak.
Der er først en række små fald efterfulgt af et lavvandet stykke.
Sigt efter det store kammer omkring to kilometer inde.
KAMMER 3 800 meter fra indgangen
Det går.
Jeg kommer. Jeg skal bare lige ordne pumpen.
Vandet stiger. - Jeg er lige ved at have den.
STALAKTITTUNNEL 900 meter fra indgangen
T-KRYDS 1600 meter fra indgangen
Indsatstid: 3 timer og 50 minutter
Lad os kigge på det.
Shit! - Vi må hellere vende om.
Taler du engelsk? - Vandet kom lige pludselig.
Hold da kæft ... Vi må dykke ham ud.
Kan du svømme? Giv mig din maske, så dykker jeg ud med ham.
Du skal trække vejret gennem den her.
Træk vejret. Okay? På med masken.
Stik hovedet ned i vandet.
Vi svømmer ud sammen, okay? Så er det nu.
Hold så op! Hjælp!
Her!
Det var spændende. Ikke på den fede måde.
Nåede han sikkert ud? - Ja.
Goddag.
Jeg er provinsens guvernør. Jeg er taknemmelig for jeres hjælp.
Vi dykkede så langt, vi kunne, men fandt ikke drengene.
Hvor langt? - Til T-krydset.
Det var også der, vi nåede til. Styretovet går ikke længere.
Jeg har fået dem anbefalet. Jeg må afprøve alle muligheder.
Javel. Jeg siger til, når vi kan genoptage redningsaktionen.
Jeg må venligst bede jer om ikke at dykke igen uden min tilladelse.
Øjeblik, drenge.
Hvad handlede det om? - I teorien bestemmer guvernøren.
Men kommandør Arnont tager ikke imod ordrer fra civilister.
Desuden var guvernøren egentlig blevet fyret, -
- men han har fået ordre til at blive på posten og tage skraldet.
Hvad er alt det der?
Et alter til prinsesse Nang Non, den sovende prinsesse.
Det er hendes bjerg. Nang Non-bjerget.
På afstand skulle det efter sigende ligne en sovende prinsesse.
Folk siger, det er hendes tårer, der har fanget drengene. At hun er vred.
Vred? Hvad er hun vred over?
Aner det ikke. Det er bare det, de lokale siger.
DAG 7 FREDAG DEN 29. JUNI
Vi er bekymrede for livstruende infektioner.
Kuldioxiden i deres blod øges for hvert åndedrag, -
- og manglen på ilt vil tære på dem.
Det er deres telt her.
Saman! - Hr. kommandør.
Er du ikke på arbejde? - Jeg har taget ferie.
Så du kunne godt løsrive dig? - Jeg blev træt af at se Dem i tv.
Folkens, det er Saman.
Han gjorde tjeneste under mig i ti år. Vi jagede pirater sammen.
Jeg har mit dykkerudstyr med. Jeg vil gerne hjælpe til.
Undskyld! Undskyld!
Må jeg tale med Dem?
Hr. kommandør, min søn er inde i grotten.
Og nu er den oversvømmet. Jeg aner ikke, om han er i live.
Jeg vil bare gerne bede om, -
- at De bjærger hans lig.
Hr. guvernør?
Major Charlie Hodges, US Air Force, og kaptajn Olivia Taft.
Vi kan bidrage med læger, radioudstyr og logistik.
Vi vil meget gerne hjælpe til.
Tak. - Ingen årsag.
Godt, så går vi i gang.
Vi tror, drengene ville herhen. Stedet kaldes Pattaya Beach.
Grundet høj vandstand og ringe sigtbarhed -
- samt grottens ufremkommelighed nåede vores dykkere aldrig derind.
Spørgsmålet er nu:
Hvornår gør vi et nyt forsøg, og hvem skal gøre det?
Vi må vente, til regnen holder op, og lade pumperne gøre arbejdet.
Vi kan dykke derind.
I er kun trænet til at dykke på åbent vand.
Rick og jeg har dykket i grotter som den her i 30 år.
Det kræver en særlig mentalitet, særlige vejrtrækningsteknikker.
Det er bare noget andet.
Jeg har ansvaret for mine folk. Hvad alle andre angår, -
- er det op til guvernøren.
Ingen dykker derind nu. Vi venter, til regnen stopper.
DAG 8 LØRDAG DEN 30. JUNI
Vi må afdæmme alle jordfaldshuller.
Han er her på eget initiativ. De øvrige er lokale beboere.
Vi har vist ikke mødt hinanden.
Jeg er vandmanden. - Er du amerikaner?
Jeg bor i Illinois, men kommer oprindeligt fra Bangkok.
Jeg samlede bare nogle frivillige og gik i gang.
Jeg er guvernøren. Fortæl mig, hvordan du kan hjælpe os.
Selvfølgelig.
Et net af bække leder vandet via revner og sprækker ned i grotten.
Det er det, der skaber strøm.
Hvis vi afleder bækkene, vil vandstanden falde.
Men vi pumper jo vand ud af grotten.
Pumperne forslår ingenting, så længe vandet fosser ind ovenfra.
Kan I forhindre det?
Vi gør et forsøg. Men det har sin pris.
I kender grotten. I ved godt, vandet kommer ind fra oven.
Vi vil i stedet lede vandet ned ad bjergsiden, væk fra grotten -
- og ud over jeres marker.
Vil det ødelægge vores høst?
Ja.
Men vil det redde drengene?
Det kan jeg ikke garantere.
Men det vil give dem en chance.
Okay, for drengenes skyld.
Med monsunregnens ophør er der nu bred enighed om, -
- at eftersøgningen snart kan genoptages.
Desværre lader ingen til at vide, hvornår eller hvordan det skal foregå.
Efter ni dage er spørgsmålet nu, om drengene stadig kan reddes.
Hvis de stadig er i live, hvordan mon de så har det?
Hvorfor siger du det?
Jeg kom bare til at tænke på det.
Jeg tror, jeg har fået øje på hende.
Prinsesse Nang Non.
Der er nu blevet iværksat en vandafledningsmanøvre.
Man lægger dæmninger og rørledninger, der skal lede vandet væk fra bjerget.
Det skal begrænse vandtilstrømningen og lade pumperne sænke vandstanden.
Jeg sendte bud efter Kruba, og nu er han her allerede.
Vil du give dem til Kruba?
Undskyld ... Kruba, vil du velsigne dem her?
Tak.
Pumperne kører, og regnen er holdt op. Hvornår kan SEALs dykke ind igen?
Vandstanden skal falde først. Tidligst om 24 timer.
De britiske dykkere er klar nu.
Vi er ved at forberede os. Det er for risikabelt at sende dem ind.
De er de bedste i verden under forhold som disse.
Hvorfor ikke bruge dem som fortrop?
Hr. guvernør, ministeren beder om en opdatering.
DAG 10 MANDAG DEN 2. JULI
Video, hvis I kommer forbi T-krydset.
Vær nu forsigtige.
T-KRYDS 1600 meter fra indgangen
Indsatstid: 3 timer 50 minutter
Pattaya Beach.
Hallo?
Godt, jeg holder til venstre.
Vi føler os frem efter lig.
Kan du lugte det?
Ja.
Vi har snart ikke mere tov.
De er her. - Hvor mange?
Hallo?
Hallo! - Hvordan har de klaret det?
Engelsk.
Engelsk?
Hvor mange er I? - 13.
De er alle sammen i live. - 13? Fantastisk!
Kan vi komme ud nu?
Nej, ikke i dag. Vi er kun os to. Men der kommer mange andre.
Vi er de første, men der er mange flere på vej.
I har været her i ti dage. I er meget tapre.
Vi er sultne. - Ja, jeg ved det godt.
Ryk tilbage. Vi kommer igen. Ryk tilbage.
Hvornår kommer I og hjælper os?
Vi kommer i morgen. Der er flere dykkere på vej.
Vi kommer med mad og læger.
Det kan vi ikke vide, John.
Tak, tak, tak.
I er meget tapre. Hvordan kan I holde til det?
Vi er et hold. Vi hjælper hinanden, og vores træner hjælper os.
Træner.
Jeg undskylder dybt for at have bragt drengene i fare.
Det passer ikke. Vi elsker vores træner.
Det er vores træner, der holder os tapre.
Han har lært os at meditere.
Og så beder vi. - Det tror jeg gerne.
Vi graver.
For at slippe ud?
Flot arbejde.
Vi hørte en lyd i grotten. Vi blev meget bange.
I skal ikke være bange. Det er bare vand. Jeg kan også høre det.
John ... Vi må se at komme tilbage.
All right.
Her.
Der er friske batterier i.
Tak. - Hold modet oppe.
Held og lykke.
Tak, tak, tak.
KAMMER 9 2500 meter fra indgangen
Indsatstid: 6 timer 12 minutter
Indsatstid: 6 timer 13 minutter
Hallo! Hallo!
Vi fandt drengene. De er i live. - Pas på med, hvem der ser det.
De gamle mænd har fundet drengene!
De fandt drengene!
De er i live.
De har fundet drengene. De er alle sammen i live.
Er alle i live?
De har fundet drengene!
Pis, alle ved det.
Det tog ikke lang tid.
John! Hvordan har de det? - Hvor fandt I drengene?
Der er netop nu kommet nyt fra Chiang Rai i Thailand.
Redningsdykkerne Rick Stanton, en pensioneret brandmand, -
- og IT-konsulent John Volanthen har fundet drengene og deres træner.
Efter ni dage i den oversvømmede grotte -
- bekræftes det nu, at alle 12 drenge og deres træner er i live.
Der er sgu kommet flere til. Vi må hellere bare gå.
Vi går direkte ud i vognen.
I må hellere gå ind igen. - Ind igen. Ind igen.
Lad dem nu lige være. Det har været en lang dag.
Tak. Tusind tak, fordi I fandt dem.
Reportere er nogen, man skal lære at tackle.
Hvad skal jeg sige? "Drengene er fundet. Nu kan vi se dem dø."
Rolig, Rick. - Jeg siger det, som det er.
Alt det med at pumpe vand ud over markerne og bede ...
Det er nyttesløst!
SEALs dykker ind i morgen. - De drenge kommer aldrig ud.
Aldrig.
Vores mest erfarne dykkere ... - Det handler ikke om jeres dykkere.
Vi dykkede en mand ud, og han gik i panik. Han var nær druknet.
Og det var en kort svømmetur. Hvis I dykker børnene hele vejen, -
- kommer I kun ud med lig.
Okay, lad os få jer afsted. - Kom.
Det var præcis det her, jeg ville undgå.
Du vidste jo, vi ville finde dem. - Ikke i live.
Men det gjorde vi altså.
Skal vi køre, Bas?
DAG 11 TIRSDAG DEN 3. JULI
Undskyld. - Det gør ikke noget.
Hvornår kommer de tilbage? - Måske kommer de slet ikke.
De skal nok komme, når de kan. Frygten findes kun i vores sind.
Luk øjnene.
Lad jeres sind falde til ro.
Fokuser på jeres åndedræt.
Ånd ind ...
... og pust ud. Langsomt.
Her i redningsaktionens lejr forsøger man at finde andre veje ind i grotten.
Drengene menes ikke at kunne overleve tre måneder med monsunregn.
Du bruger stadig den samme regulator som dengang.
På dit første dyk nåede du til T-krydset.
Ja.
Vil du have en briefing om resten af vejen?
Ja tak. Kom indenfor.
Du nåede hertil.
Der kommer et 250 meter langt dyk her -
- med en skulderbred passage, der fører ind til kammer 7.
Der skal du afføre dig udstyret og bære det hen over en klippehylde -
- for at nå til Pattaya Beach. Så kommer der et svært dyk.
En lang, trang tunnel. Mere snoet end som så.
350 meter uden sigtbarhed og med meget kraftig strøm.
Ingen plads at give af. Der er udhæng, og knækkene er meget farlige.
Hold dig altid på ydersiden af tovet, ellers bliver du fanget.
Derefter når du frem til drengene.
Det er et anstrengende dyk, -
- så gem to tredjedele af luften til hjemturen.
Vi skal nok nå ind til drengene i dag.
Så pakker vi. - Pøj pøj, Kiet.
Tak.
Pøj pøj.
De skal nok gøre det godt. Det er vores drenge, der er derinde.
Jeg ved, jeres folk er seje, men det bliver ikke nemt for dem.
MUDRET TUNNEL 1150 meter fra indgangen
Indsatstid: 3 timer 31 minutter
LANG TRANG TUNNEL 2300 meter fra indgangen
Indsatstid: 7 timer 23 minutter
Vi er fra SEAL-korpset.
11 dage uden mad er flot klaret. - Drengene her fra egnen er seje.
Her er mad og batterier.
To bidder til hver. Vi må spare på dem.
Jeg er læge. Jeg vil tilse drengene.
Hvad hedder du? - Arm.
Du er tapper.
Iltniveauet herinde er under 20 %.
Vi har kun luft nok til én af os. Vi har brugt mere end planlagt.
Du dykker tilbage til basen.
Fortæl dem, at iltniveauet er kritisk.
Forstår du situationen?
Vi bliver her hos jer.
Kom med noget vand. Han er ved at få kramper.
DAG 12 ONSDAG DEN 4. JULI
Der ser I, hvorfor ministeren overlod ansvaret til mig.
SEAL-dykkerne er nået frem til drengene.
De vil yde drengene støtte, mens vi forbereder næste fase.
I har mit ord på, at drengene nok skal komme sikkert ud.
Undskyld mig, hr. guvernør ...
Hvad kan jeg gøre for Dem? - Jeg skal tale med guvernøren.
Han er optaget. Jeg kan hjælpe Dem.
Vi tilhører shan-folket. Vi har ingen legitimation.
Vil de stadig hjælpe vores drenge? - Er der noget galt?
Hun frygter, hendes søn ikke vil blive reddet. De er fra Myanmar. Statsløse.
Bare rolig, Deres søn skal nok også blive reddet.
De kan være stolt af Deres søns tålmodighed.
Hr. guvernør!
De har siddet 12 dage i mørke og kulde uden mad.
Hvor længe skal vores drenge være tålmodige?
Der er tre SEALs hos dem. Planen er at sende mad derind.
Jeg forstår Dem godt.
Hvordan kan De forstå mig? Er Deres søn måske ved at dø?
Nogen må finde på noget.
Rick, hvad tænker du på?
Jeg har fået en tosset ide. - Lad mig høre.
Tosset er bedre end ingenting.
Vi ringer til Harry. - Harry?
Doktor Harris.
Det er genialt.
Eller vanvittigt. - Eller begge dele.
Vi aner ikke, om han vil sige ja. - Nu kender jeg ham jo ikke, men ...
Han vil sikkert komme, hvis det bare er for at give et nap med.
Den ville han måske hoppe på. Han er en dygtig dykker.
Et par redningsdykkere mere kunne vi godt bruge. Jeg tænkte på Jason.
Hvis han ikke er sur over, han ikke allerede er blevet spurgt.
Måske Chris Jewell.
Tror du, Chris vil kunne? Han skulle være dygtig.
Jason siger, han er stærk, men han har aldrig prøvet noget som det her.
Jeg ringer til ham.
Okay.
DAG 14 FREDAG DEN 6. JULI
Nu skal du se, Chris.
Der er ét måltid per dag i en uge til alle i grotten.
All right.
Jason, hold øje med Chris. - Han skal nok klare den.
Han er ung. Modsat dig. - Jeg er ikke helt affældig.
Vi kommer med mad.
Så ungerne kan skrive til deres forældre.
Tak.
Papir til at skrive breve på.
Tænk, forældrene takker mig for, at jeg tager mig af deres børn.
Jeg havde troet, de ville give mig skylden.
Der er ingen, der giver dig skylden.
Giv dem til forældrene. Beskeder fra drengene.
Nå, bestod jeg så?
Nej, du var håbløs. Du klarede det flot.
Det er sgu noget af et dyk. Hvordan fanden skal vi få børnene ud?
Vi arbejder på det.
Neymar kunne intet stille op. Og der lyder fløjten.
Belgien har slået Brasilien. Favoritterne er ude af VM.
Jeg tager taskerne. - Tak, Bas.
Hej, Harry. Godt, du kunne komme.
Tak for invitationen.
Godt at møde dig. Hvordan gik flyveturen?
Fint. Det var bare et bøvl at få tilladelserne.
Vil du se grotten? - Ja. Det er derfor, jeg er her.
Familierne har været her siden dag 1. - Det må være hæsligt for dem.
Det lykkedes os at få nogle breve fra børnene ud til dem.
De er cirka 2,5 km inde.
Det er så her.
Hvem har ellers meldt sig under fanerne?
Dykkere fra hele verden. Folk som Jason Mallinson og Chris Jewell.
Det Forrygende Firkløver. Jeg er slet ikke i jeres liga.
Men du kan noget, vi andre ikke kan, Harry.
Hvad er det? - Han mener dit fagområde.
Jeg er narkoselæge. - Nemlig.
Nej ...
Nej. Nej, nej, nej ...
Det er deres eneste chance. - Det er jo vanvid.
Det er uetisk og ulovligt. Det ville slet ikke fungere.
Det kan du ikke vide. - Det vil slå dem ihjel.
De er alligevel dødsdømt.
Hør nu her.
Vi har forsøgt. Vi har tænkt på alt.
Og så ringede I til doktor Harry.
Jeg er her ikke for at slå børn ihjel. Jeg vil hjælpe med at redde dem.
Klart, du har ret. Vi er også bare desperate.
Det er en dårlig ide. - Den eneste ide.
Det er Harry, der er eksperten, og han siger, det ikke kan lade sig gøre.
Jeg skal gerne gøre alt andet. Jeg har aflagt et løfte ...
Forstået. Vi må bare tænke videre. Det er godt at have dig med, Harry.
Åh, Rick ...
Iltniveauet i grotten falder, -
- så SEAL-korpset udvider nu indsatsen.
Luft indeholder normalt 21 % ilt, men i grotten er der under 16 %.
Saman, er du okay?
Tak, fordi jeg må dykke ind med våddragter til drengene.
Lad mig give en hånd.
Tak, Saman.
STALAKTITTUNNEL 900 meter fra indgangen
Indsatstid: 2 timer 57 minutter
Tabet af Saman Gunan tjener til påmindelse om, -
- hvor uhyre farlige grotterne er.
Saman var erfaren marinedykker.
Hvor vanskeligt bliver det ikke for de 12 børn og deres træner?
Man forsøger nu at fremskaffe dykkerudstyr til de mindste.
Uden andre indgange er det stadig planen at dykke dem ud.
Hele nationen venter fortsat i spænding.
Ring lidt senere.
Marinen sender ikke flere dykkere længere ind end til kammer 3.
I må have mig undskyldt.
Hej, skat.
Du almægtige ...
Matthew, det er far.
Far! Kommer du snart hjem? - Der går nogle dage endnu.
Vi hører, der er en, der er død. - Ja, en dykker ved navn Saman.
Han ville bare hjælpe til.
Ja, det er trist.
Tror du, I får drengene ud?
Det gør vi, hvis vi kan. Vi skal bare finde ud af hvordan.
Det er temmelig kompliceret, men vi prøver at finde en løsning.
Nå, men hvordan har I det? Går det godt?
Vil du have en med? - Nej.
Min far er lige blevet indlagt. Hans hjerte har det ikke så godt.
Det er jeg ked af at høre. - Han er ellers sej nok.
Han er alligevel blevet 88.
Hør her.
Hvis vi havde de rette faciliteter, kunne det måske lade sig gøre -
- at få to eller tre af børnene levende igennem.
Men det er et femtimersdyk.
De vil skulle have ekstra bedøvelse undervejs.
Og spyt er et problem. Der er ret stor chance for, at de bliver kvalt.
Jeg aner ikke, hvorfor jeg siger det her.
Fordi der allerede har været et dødsfald.
Og børnene har ikke meget tid tilbage.
Harry, hvis vi ikke gør noget, kommer de stensikkert døde ud.
Men hvis de dør undervejs, har vi i det mindste forsøgt.
Bedøvede? Hvor bedøvede?
Fuldt. Fuld bevidstløshed. - Ellers kan vi ikke dykke dem ud.
De skal være helt ubevægelige. Så fragter vi dem ud som pakker.
Og De er narkoselæge? - Ja, det er jeg.
Det her er uden for referat.
Hvor sikker er manøvren?
Det kan jeg ikke svare på, for jeg har aldrig gjort det før.
Det er der, så vidt jeg ved, ingen, der har.
Teoretisk set burde det kunne lade sig gøre.
Men vi taler om at lægge bedøvelse -
- under forhold, hvor vi ikke kan overvåge virkningen.
Giver vi for meget, kan vejrtrækningen gå i stå.
Giver vi for lidt ...
Hvis de vågner under vandet ...
... risikerer de at drukne.
De forventer altså omkomne?
Ja, jeg forventer omkomne.
Ministeren er her.
Aktionen kan fortsætte.
Javel.
Gid det må lykkes.
Ingen må få noget at vide om -
- den metode, De foreslår. Heller ikke forældrene.
Gør jeres bedste.
Og skulle det slå fejl, er ansvaret udelukkende mit.
DAG 16 SØNDAG DEN 8. JULI
Jeres indsats er afgørende.
Jo hurtigere vi omdirigerer vandet, jo mere tid kan vi skaffe drengene.
Vores dæmninger gør det muligt for dykkerne at nå ind til drengene.
Men vi må bygge flere, inden regnen kommer igen, ellers drukner drengene.
Alle mediearbejdere og andre, der ikke deltager i indsatsen, -
- bedes forlade lejrområdet.
Hvad foregår der? - Det er alle nyhedsfolkene.
De bliver sendt væk. - Så de ikke ser ligene blive båret ud.
Undskyld ...
Det forstod jeg ikke. - Til jer fra Chais mor, Buahom.
Buahom? - Ja. Velsignet af en hellig mand.
Okay. John.
Tak.
Her, de bringer held. - Jeg tror ikke på held.
Tag den nu bare. Hun kigger.
Vi er nødt til at give dem -
- ketaminindsprøjtninger undervejs.
Giver vi dem ket? - Ja.
Sprøjten stikkes gennem våddragten og ind i lårmusklen her eller her.
En dosis virker i cirka 30 minutter. Hold en smule afstand der.
Tryk ind, og træk ud. Helt enkelt.
Så snart de begynder at vågne, skal I give dem et skud mere.
Chef ...
Flot, Jas. - Prøv igen.
Held og lykke.
Held og lykke til os alle sammen.
Jeg beder til skovens skytsånd.
Undskyld på de 13 drenges vegne, -
- hvis de har fornærmet dig, forsætligt eller uforsætligt.
Vi siger undskyld til alle skovens ånder -
- og alle øvrige ånder.
Alle, der er samlet her, vil gerne bede for, -
- at de 13 unge drenge må vende sikkert hjem.
KAMMER 5 1250 meter fra indgangen
Det her er kammer 5. SEALs har trukket kabler, så der er lys her.
Vi er cirka halvvejs.
Det er reserveflasker, SEALs har haft med til drengene.
Josh og Connor venter på os andre her.
Jeg stopper her. Når den første er nået igennem det lange dyk, -
- giver jeg jer besked, om det er lykkedes, inden vi henter flere ud.
Og hvis det lykkes ... - Så fortsætter vi.
De er pakker, og vi er fragtfolk.
Nemlig. Okay, drenge, så gør vi det.
Ja, afsted.
Pøj pøj. Pøj pøj, Harry.
Nu svider det lidt.
Så er dagen kommet. Drengene skal dykkes ud. Vi kan tage fire.
De vil tage fire med i dag.
De vil hjælpe os ud!
Fra din mor. Velsignet af Kruba.
Doktor Karn, det er doktor Harris.
Hej. Doktor Harry. - Doktor Karn.
Doktor, du skal vide, hvad det er, vi har tænkt os.
Her.
Hvem vil være den første?
Chai, Arm, Aat og Poom.
Chai, dig først.
Mig først.
Frem med hagen.
Den duer ikke.
Den slutter ikke tæt. - Vi finder en bedre maske.
De finder en maske, der passer dig bedre.
I dag? - I morgen.
Det skal nok gå. Det lover jeg.
Dygtig dreng. - Decha, så er det dig.
Du er klar.
Åbn munden.
Op med armene.
Vend dig om.
Du er lige straks hjemme. - Han binder Dechas hænder.
Det skal nok gå.
Drengene skal ikke se det. Vi skulle nødigt skræmme dem.
Ryk lidt tilbage, og vend jer om.
Første kunde i butikken. Kom bare, stille og roligt.
Træd ind på mit hyggelige kontor.
Jeg hedder Harry, og du er en meget modig dreng.
Og så får du endda Jason. Han er den bedste dykker i verden.
Har du savnet at se VM?
Ved du hvad? Brasilien er blevet slået ud.
Noget af en overraskelse, hvad? Brasilien.
Og hvem slog dem ud? Belgien.
Det er de nok temmelig ærgerlige over. Belgien.
Nu får vi dig ud herfra, så du kan se resten af kampene.
Hård negl, hvad? Du mærkede det slet ikke.
Det gik jo nemt.
Ikke kigge.
Sæt den godt fast på hagen.
Læn ham bagover.
Tilbage med hovedet.
Træk den tilbage.
Tjek hans vejrtrækning.
Det ser fint ud. Fødderne.
Han trækker vejret fint. - Pissegenialt.
Troede du ikke, det ville virke?
Det gjorde jeg heller ikke.
Jeg smutter. - Pøj pøj.
Du er heldig. Det der er John. Han skal dykke dig ud, -
- og han er den bedste dykker i hele verden.
Du har nok haft det spændende her, men VM er også rigtig spændende.
Belgien har slået Brasilien ud.
Harry!
Gav du ham sprøjten? Vi skulle vente, til vi ved, om Jason klarede den.
Jeg har givet ham atropinen. Nu er jeg nødt til at fortsætte.
Ikke gå i panik. Bare fortsæt.
Vi kan ikke risikere, at drengen her vågner.
Det er da ikke slemt, vel?
Det er jeg virkelig ked af.
Fint.
Kiet, hvad hedder knægten her? - Arm. Han er holdets anfører.
Det virker.
Han er klar.
Vi ses derude.
Pøj pøj, Chris.
KAMMER 5
Er Jason okay? - Han er nået igennem.
Forsigtig. Ny flaske. Jeg giver ham et skud til.
Jeg har ham. Af med den. - Er han okay?
Han har det fint. - Så bærer vi ham over.
Pas på, hvor du træder. - Tak.
Forsigtig. - Vi vender ham.
En, to, tre, vend.
Han trækker ikke vejret.
Jo, han trækker vejret.
En gang til. Langsomt.
Han trækker sgu ikke vejret. Af med masken.
Sådan, af med masken.
Lad mig komme til.
Træk nu vejret.
Han trækker vejret, men når han kommer under, holder han op.
Er du okay? - Ja.
På med masken.
John, er du okay? - Ja, giv mig lige et øjeblik.
Trækker han stadig vejret?
Ja.
Okay, så kom med ham.
Okay, Arm. Forsigtig.
Han har det fint.
Godt så.
Tak, drenge.
KAMMER 3 Indsatstid: 5 timer 30 minutter
Forsigtigt.
Hvordan har han det? - Han trækker stadig vejret.
Forsigtig med hovedet.
Ilten kommer her.
KAMMER 1 Indsatstid: 7 timer 30 minutter
De kommer ud med en af drengene!
Guvernøren har bedt mig sige, at aktionen forløber godt.
Kan vi ikke få nogen navne?
Vi kan desværre ikke frigive nogen detaljer.
Jeg ved godt, det er hårdt, men I skal nok få besked som de første.
Hvorfor skal det være hemmeligt?
Han har det fint.
Hej, John. - Jason.
Er du okay?
Ja ja. Det var bare barskt.
John?
John? Er du okay?
Ja ja, det er bare ...
Min dreng, Arm, holdt pludselig op med at trække vejret.
Jeg troede, han var ...
Man han klarede den. Godt gået, Chris. Det er ikke nemt.
Tak, John.
Læge! Læge!
Hvad er der sket?
Det blev fire ud af fire. Alle drengene har det fint.
Flot klaret.
Et team af elitedykkere forsøger nu at dykke drengene sikkert i havn.
"Sikkert i havn." Den var god.
Har du flere småkager?
Nej. - Jo, du har.
Jeg har spist dem. - Skovl.
Medierne blev sendt væk for at gøre plads til mere mandskab.
Aktionen hemmeligholdes ...
I går sagde de, at hvis vi fik én dreng ud i live, ville vi blive helte.
Men kommer vi ud med én død dreng nu ...
DAG 17 MANDAG DEN 9. JULI
Ekstra luftflasker står klar undervejs.
Under gårsdagens redningsaktion -
- brugte dykkerne samtlige flasker.
Guvernøren kalder det "en krig mod vandet", -
- og vejrudsigten lover mere regn på vej.
Du skal ikke være bange, Rit. Du har verdens bedste dykker med.
Kig op.
Dygtig dreng. Det var det.
Dygtig dreng.
Jeg hedder Dew. - Jeg hedder Rick.
Kom med flere rør!
Der er ikke flere! - Vi har bestilt flere fra Bangkok.
Mangler I rør?
Rør.
Ja, de er stabile. Nummer 6 er på vej.
Det forlyder, at fem drenge er blevet ført ud af grotten i dag.
Vejrudsigten melder dog om tunge skyer i horisonten.
Monsunen er hastigt på vej.
Sådan, mand!
Masker til Chai fløjet ind fra Bangkok.
Nej.
Tror du, den vil passe ham? - Den er i al fald mindre.
Sid ned, Bas. - Tak.
Der kommer meget vand.
DAG 18 TIRSDAG DEN 10. JULI
Vandstanden må være steget. Men vi kan vel stadig nå derind.
Aner det ikke. - Det vil vise sig.
Rick og jeg dykkede, mens grotten var totalt oversvømmet. Det er en dræber.
Vi giver sgu ikke op nu. - Du er velkommen til at dø derinde.
Jeg vil være sikker på, jeg kan komme ud igen.
Regnen stilner ikke af. Vi skal bruge flere sandsække.
Der er tre jordfaldshuller ovre mod øst.
Det kan godt lade sig gøre, men så skal vi skynde os.
Alt okay, Harry? - Jep.
Alle skal ud i dag, og det skal gå stærkt.
Den slutter ikke tæt. - Nej, den krøller.
Vi dykker de andre ud først, og så klarer vi ham.
Lad mig få den. Jeg kan godt lide pink.
Hvis tur er det så?
Jeg kan ikke svømme. Overlever vi det her?
Du skal ikke være bange. Vi må stole på dem.
Vend dig om.
Hvem har vi her? - Det er Prem.
Kom, Prem, så får vi dig ud herfra.
Bliver vi de sidste?
Chris dykker dig ud, og Chris er verdens bedste redningsdykker.
Det er mig.
Prem, du kender rumlen. Du har set det før. Kig op.
Fint. Jep.
Så er det afsted.
Så mangler vi kun én.
Kig op eller ned. Op?
Sådan, nemt og smertefrit.
Nu skal vi have dig hjem. Måske inden aftensmaden.
Sådan. Jeg tør ikke stramme den mere.
Den er stadig en anelse løs. - Vandet stiger. Han skal ud nu.
Jeg skal nok passe på. Jeg holder den på plads om nødvendigt.
Du bestemmer.
Det kommer til at gå langsomt, så hold god afstand.
Hvad med drengene? Er de kommet sikkert ud?
Det håber vi. Nu er det din tur.
Han er ikke tungere end drengene.
Jeg er lige bag dig. - Nu ikke for tæt på.
Vi ses på pubben.
Så er det vel vores tur. - Vi følger efter dig.
Husk nu på, at strømmen er meget kraftigere end før.
Og vandet er ...
Redningsholdet er under et uhyggeligt tidspres.
Man frygter, at regnen vil føre mere vand ind i grotten, -
- end de frivillige kan lede væk fra bjerget.
En til, en til.
Hallo? Hallo hallo!
Okay, Jason, jeg har ham.
Okay, tre, to ...
Han har det fint.
Lige så forsigtigt, drenge.
Chris! - Rick!
Hvor er jeg glad for at se dig. Jeg vidste ikke, om nogen ville ...
Er han i live? - Ja. Ja, det er han.
Tovet gled fra mig dernede, så jeg fulgte et strømkabel hertil.
Jeg ved ikke, hvor jeg er. - Stadig i kammer 4. Flot klaret.
Bare hold ham bedøvet, så skal det nok gå.
Vent her på Harry, og lad ham tilse ham.
Du skal bare passe på drengen. Vi skal nok få jer ud, så vær klar.
Ja, okay.
Giv ham masken på, og gør, som Harry siger. Forstået?
Vi ses derude.
Hvor er Chris? - Stadig i kammer 4.
Træneren trækker vejret.
Han har det fint. Forsigtig med ham.
Han ser okay ud.
Hvordan har Chris det?
Han er lidt i krise.
Jeg sagde, han skulle vente på Harry.
Chris?
Ja. - Hvad er der sket?
Tovet gled fra mig.
Er drengen uskadt? - Du må nok hellere tilse ham.
Har du givet ham bedøvelse? - Ja, for en times tid siden.
Vi giver ham et skud mere.
Skal jeg overtage ham?
Nej nej, jeg skal nok.
Det er U-knækket.
Rick sagde ...
Han sagde, jeg skulle gøre, som du sagde.
Du har jo klaret det sværeste.
Lad mig tage det sidste stykke. Så får jeg også lov at redde nogen.
Vi må jo gøre, hvad der er bedst for drengen.
Jeg tror altså, det er det bedste.
Okay? - Ja, okay.
Pumpen er ved at bryde sammen.
Kom nu, Chris.
Harry!
Er drengen uskadt? - Ja.
Hvad med Chris? - Han er lige bag mig.
Rick! Jeg henter mine flasker og dykker ind efter ham.
Han skal nok komme.
Sådan, Chris!
Flot klaret. - Og drengen?
Han er i live.
Vi gjorde det sgu, drenge!
Chris, er du okay? - Ja.
Vi har ikke alle mand ude endnu.
Alle mand ud! - Pumperne eksploderer!
Godt at se dig.
Flot klaret, drenge.
Flot klaret.
Godt gået.
Tak, Rick. - Tak, kommandør.
Godt kæmpet. - John.
Tak. Tusind tak.
Harry, det var legendarisk.
Jeg er ked af det med tovet. Det blev bare ved med ...
Det er okay. Det er overstået. Det lykkedes.
Det er okay, Chris.
Jeg troede, jeg ville være nødt til at efterlade ham.
I er kommet fra nær og fjern.
Fra den lokale by -
- og fra lande rundtom i verden.
I har givet os jeres tid, jeres ekspertise -
- og sågar jeres afgrøder.
Og I bad om intet til gengæld. Jeg ved, at I gjorde det -
- af én og samme grund.
Kærlighed til drengene.
Det er okay.
Vi er okay.
Tak.
Det var så lidt.
Du gjorde det, Harry.
Han har lige fået at vide, at hans far er død.
Så er alle mand ude.
Alle undtagen én.
Hej.
Kom her.
Chai! Hej!
Til minde om Saman Gunan -
- og Navy SEAL Beirut Pakbara, -
- som døde af en blodinfektion, han pådrog sig under aktionen.
Få dage efter redningsaktionen stod grotten fuldstændig under vand.
Godt 200.000 kubikmeter vand blev ledt uden om grotten.
De ramte landmænd modtog erstatning fra staten.
Træneren og tre statsløse drenge fik thailandsk statsborgerskab.
5000 mennesker fra 17 forskellige lande deltog i redningsaktionen.
Tekster af: Henrik Thøgersen
Kreativ supervisor Maiken Waldorff